સમગ્ર ગુજરાતમાં 64 પાલિકામાં હિન્દુ સોફ્ટવેર કું. દ્વારા નવી કમ્પ્યુટર સિસ્ટમ સપ્લાય કરી ઈન્સ્ટોલ કરાઈ છે. વલસાડ પાલિકા દ્વારા પણ આ કંપની પાસે થી રૂ.70 લાખની માતબર રકમના સોફ્ટવેર ખરીદાઈ ઈન્સ્ટોલ કરાયા હતા. ગત જુલાઈની સામાન્યસભામાં આ મુદ્દો જોરશોરથી ઉઠ્યો હતો. સોફ્ટવેર કંપનીના બીલો પાલિકામાં જમા થયા બાદ ચર્ચામાં ભાગ લેનાર તમામ સભ્યોને પહોંચાડવાનું પાલિકા પ્રમુખ દ્વારા જણાવાયું હતું, પરંતુ આજદિન સુધી બીલોની નકલ સભ્યોને મળી નથી. શાસકપક્ષના હોદ્દેદારો દ્વારા સોફ્ટવેર ખરીદીમાં થયેલા રૂ.70 લાખના કથિત ભ્રષ્ટાચારને છાવરવામાં આવી રહ્યો હોવાની ઉગ્ર લેખિત રજૂઆત વિપક્ષના સભ્યો જેમાં નિતેશ વશી, રમેશ પટેલ, ઝાકીર પઠાણ, રાજેશ મંગુ ઉર્ફે મરચું સહિતના 19 સભ્યોએ શનિવારે પાલિકા પ્રમુખને કરી હતી. જેમાં ખાસ જણાવાયું છે કે, ગત સામાન્યની કાર્યનોંધની કોપી અને સોફ્ટવેરની ખરીદી ના બીલોની કોપી 7 દિવસમાં વિપક્ષના સભ્યોને નહિં મળે તો ગાંધી ચિંધ્યા માર્ગે ઉપવાસની ચિમકી આપી હતી.